کرکوک شهرینده، عراق تورکمن جبهه‌سی قالا بیروسو ایله تورکمن جبهه‌سینه باغلی فاضل آنتیکا مدنیت درنگینه سلاح‌لی سالدیری ائدیلدی. آزادی پلیس مرکزینده وظیفه‌لی نجدت وینداوی، کیملیگی بیلینمه‌ین شخص‌‌لرین قالا بیروسو ایله درنک بیناسینا آتیش ائدرک قاچدیغینی سؤیله‌دی.
وینداوی، جان ایتکی‌سی یا دا یارا‌لانان اولمایان سالدیری‌لارین بو بینا‌لاردا خسارتله نتیجه‌لندیگینی قید ائتدی.
نجدت وینداوی، پلیسین حادثه‌لرله ایلگیلی آراشدیرما باشلاتدیغینی بیلدیردی.
عراق کورد بؤلگه‌سل یؤنه‌تیمینده، بازار ارته‌سی گونکو یاسادیشی رفراندومون کرکوکده ده ائدیلمه‌سین‌دن اؤترو، والی‌لیک طرفین‌دن، اولاسی بیر قاریشیقلیغا قارشی کوچه‌یه چیخماق قاداغان ائدیلمیشدی.
